OzLabs/hebrew-wiki-articles huggingface dataset:
תסמונת הווריד הנבוב העליון

תסמונת הווריד הנבוב העליון (באנגלית: Superior Vena Cava Syndrome, בראשי תיבות: SVCS) הוא מצב קליני בו מתרחשת חסימה של הווריד הנבוב העליון עם ירידה חריפה בהחזר הוורידי של דם מהראש, הצוואר והגפיים העליונות. מרבית המקרים מתרחשים לאור גידולים ממאירים, כגון סרטן הריאה, המהווה את מרבית הסיבות מתוך כלל מקרי הסרטן, לימפומה וכן גידולים מפושטים ששלחו גרורות. סיבות נוספות אשר עלולות להביא לתסמונת זו, כוללות שימוש בהתקנים תוך ורידיים, כגון: צנתר וריד מרכזי, חלק ממערכת ההפעלה של קוצב לב ודפיברילטורים ועוד. כל אלו עלולים להוביל לחסימה ואף הפכו בשנים האחרונות לסיבה שכיחה יותר לחסימה (ההערכה היא שמדובר בכ-40% מן המקרים של תסמונת הווריד הנבוב העליון). סיבות נדירות יותר כוללות היווצרות של פקיק, הגדלה של בלוטת התריס, מחלת בכצ'ט והיסטופלסמוזיס, גידולים שפירים שונים ועוד. 

== סימנים קליניים ==
* התנפחות של הפנים והצוואר, בעיקר מסביב לעיניים
* קוצר נשימה
* שיעול
* צרידות
* נפיחות של הלשון
* דימום מהאף או מהפה, וכן גודש באף
* סחרחורות וסינקופה
* קושי בבליעה (דיספאגיה)
התכופפות קדימה או שכיבה יכולים להחמיר את הסימפטומים, ולעיתים ניתן להפיק את ה- Pemberton's sign: סימן זה מקושר באודם בפנים, הרחבת ורידי צוואר וורידים שטחיים של הראש, ועליה בלחץ של ורידי הצוואר. סימן זה מקושר גם התפתחות של סטרידור, כתוצאה מהרמת שתי זרועות המטופל מעל הראש באופן סימולטני, גבוה ככל האפשר. 

ניתן להבחין בוורידי צוואר מורחבים ובכיחלון, כמו גם בצקת ונפיחות של הפנים, הזרועות והחזה. במצבים חמורים ניתן היה לראות בלט של העיניים ובצקת של הלשון ואף ירידה כללית במצב ההכרה. לרוב מדובר במצב שהולך ומחמיר, אלא אם מתפתחת רשת של כלי דם קולטרליים המביאים לניקוז החסימה מסביב. לעיתים נדירות מתפתחות דליות בוושט כתוצאה מהלחץ והחסימה. דימום מדליות אלו מרמז על סיבוך מאוחר ממצב כרוני של חסימת הווריד הנבוב העליון.

== אבחנה ==
האבחנה של חסימת הווריד הנבוב העליון היא על בסיס קליני, משמע, בהתאם לתלונות ולתסמינים אותם מציגים המטופלים ועל ידי בדיקתם. בצילום חזה ניתן לעיתים לראות הרחבה של בית החזה (המדיאסטינום, החלק שבין הריאות) העליון, עם שכיחות גבוה יותר בצד הימני. ב-CT ניתן לראות באופן מדויק יחסית את האנטומיה של בית החזה וכתוצאה מכך את העדות לחסימה עצמה. 

תפליט פלאורלי קיים אצל רבע מן החולים והוא ברובו מכיל נוזל לימפטי ובעל אופי אקסודטיבי (עשיר בחלבונים).

== טיפול ==
הטיפול בתסמונת הווריד הנבוב העליון תלוי בגורם לחסימה. כך למשל, במידה והסיבה היא לימפומה, ניתן לתת סטרואידים אשר יכולים להיות יעילים בצמצום המסה הלוחצת. במידה ומדובר בסרטן ריאה מסוג מסוים (NSCLC) או בגידולים ששלחו גרורות, ניתן לטפל באמצעות קרינה, ובמקרים אחרים הטיפול יעשה באמצעות כימותרפיה. 
במידה ויש חסימה של דרכי האוויר מדובר במצב חירום ויש לטפל באופן דחוף. 
מאחר שבחלק מן החולים התסמונת עלולה לחזור יש צורך בהשתלת תומכנים (סטנטים) שימנעו את החסימה. 

==קישורים חיצוניים==

קטגוריה:מחלות ורידים ולימפה
קטגוריה:מצבי חירום אונקולוגיים
טנקרד דורסט

טנקרד דורסט (באנגלית: Tankred Dorst; 19 בדצמבר 1925 באוברלינד בתורינגיה – 1 ביוני 2017) היה שחקן, סופר, תסריטאי ומחזאי גרמני. דורסט חיבר מעל שלושים מחזות, שחלקם זכו להצלחה מסחרית ומקצועית.

==ביוגרפיה==
טנקרד דורסט גדל במשפחה בורגנית אמידה, אביו היה בעלים של מפעל מכונות. בסוף מלחמת העולם השנייה דורסט גויס לצבא הגרמני, שירת בחזית המערבית ונשבה. בסוף 1947 הוא שוחרר וחזר לגרמניה. כפר הולדתו היה שייך לשטח הכיבוש הסובייטי בגרמניה. מפעל המכונות הולאם, והוא ומשפחת ערקו למערב גרמניה. בשנות החמישים דורסט עבר להתגורר במינכן. 

מחזותיו החשובים הראשונים הועלו לבמה החל משנת 1960 בליבק ובמנהיים, וזכו להצלחה מסחרית. בשנת 1970 הוא הכיר את אשתו אורזולה אהרר, שכתבתה יחד איתו חלק גדול מהטקסטים של יצירותיו. דורסט זכה גם להכרה בינלאומית והוא לימד באוסטרליה ובניו זילנד. בשנת 2003 הוא כתב את הברכה לכבוד יום התיאטרון הבינלאומי החל ב-27 במרץ.

==קישורים חיצוניים==

* 
* [http://he.shvoong.com/entertainment/plays/1867236-%D7%9E%D7%A8%D7%9C%D7%99%D7%9F/ תקציר המחזה "מרלין"]
* 
* 

קטגוריה:סופרים גרמנים
קטגוריה:זוכי פרס ביכנר
קטגוריה:גרמנים שנולדו ב-1925
קטגוריה:גרמנים שנפטרו ב-2017
אילאו

אילאו (בטטום: Aileu) היא עיר הבירה ועיר המרכזית של מחוז אילאו, מזרח טימור. העיר ממוקמת 47 ק"מ דרומית־מערבית לדילי (הבירה הלאומית) ויש בה אוכלוסייה של 2927 אנשים.

כשהייתה מזרח טימור נתונה תחת השלטון הפורטוגזי, העיר הייתה ידועה כווילה גנרל קרמונה, על שם הדיקטטור הפורטוגזי אנטוניו אושקר קרמונה.

==קישורים חיצוניים==

==הערות שוליים==

אילאו
תומאס בראש

תומאס בראש (נכתב גם ברש; Thomas Brasch; 19 בפברואר 1945, וסטו ביורקשייר - 3 בנובמבר 2011, ברלין) היה מחזאי, סופר, משורר, במאי ותסריטאי גרמני.

== חייו==
בראש נולד כבן לפליטים יהודים באנגליה, בשנת 1947 חזרה המשפחה לברלין אזור הסובייטי. אביו, הורסט, החל קריירה פוליטית, שהביאה אותו עד למשרת סגן שר התרבות של הגרמניה המזרחית. אמו של בראש הייתה עיתונאית ופרסמה באמצע שנות החמישים את שירו הראשון. לבראש שני אחים, קלאוס בראש שהיה שחקן, פטר בראש, סופר, ואחות, מאריון בראש, שדרנית ברדיו. אחרי תעודת הבגרות עבד בראש כדפס, עובד מתכת ומנעולן. בשנים 1964-1965 הוא למד עיתונאות בלייפציג, אך גורש מהלימודים בגלל "העלבת דמויות בולטות של גרמניה המזרחית". הוא עבד שוב כמלצר וסלל כבישים. ב-1968 הוא הועמד למשפט, יחד עם אחרים, באשמת חלוקת כרוזים נגד הדיכוי של האביב של פראג. הוא ישב בכלא 77 יום ושוחרר לעבודות שירות בתור עובד מתכת. הלנה וויגל סידרה לו עבודה בארכיון של ברכט, ב-1976, לאחר שהפגין נגד גירושו של וולף בירמן, עבר בראש למערב גרמניה ומאז חי כסופר עצמאי. לאחר שתיקה של שנים רבות לאחר נפילת חומת ברלין ושמועות על שימוש לרעה באלכוהול ובסמים, הפתיע בראש ב-1999 עם כרך הפרוזה החדש שלו "ברונקה, ילדה רוצחת",<ref>Zu dem Verbrechen, das die Grundlage von Braschs Buch war, siehe Karl Brunke</ref> שעלה מכתב יד שהכיל במקור יותר מ-10,000 עמודים. באותה שנה בכורה של שני מחזות שכתב. המחזה האחרון שלו, "קומדיה אגדות מברלין", נותר לא גמור. בראש מת ב-3 בנובמבר 2001 בגיל 56 עקב אי ספיקת לב וריאות; שנבעו ככל הנראה, עקב התמכרות ארוכת שנים לאלכוהול וסמים.<ref>די ולט, [https://www.welt.de/print-welt/article485251/Tragisch-umdunstetes-Versprechen.html Tragisch umdunstetes Versprechen] נובמבר 2001</ref> 

== יצירות==
מתוך יותר משלושים מחזות, ספרי שירה, ורומנים מוכר בעברית בעיקר המחזה "לאוולי ריטה", שהופיע בקובץ המחזות "מבעד לאלים" בשנת 1988 בהוצאת פפירוס. זהו מחזה לשש נשים, זונות בברלין שאחרי מלחמת העולם השנייה, שמגלמות גם את הקצין האנגלי, אותו רוצחת הדמות הראשית, שכינויה לאוולי ריטה.

==קישורים חיצוניים==

* 

* 

== הערות שוליים == 

קטגוריה:סופרים גרמנים
קטגוריה:אישים הקבורים בבית הקברות דורותיאנשטאדט
קטגוריה:סופרים מזרח גרמנים
קטגוריה:זוכי פרס קלייסט
קטגוריה:גרמנים שנולדו ב-1945
קטגוריה:גרמנים שנפטרו ב-2001
תסריט בדיקת תוכנה

תסריט בדיקה הוא רשימת צעדים קצרה או ארוכה, מאורגנת לפי שלבים עוקבים. תסריט בדיקה נכתב כחלק ממקרי הבדיקה של תוכנה כלשהי, ואלו מהווים פרק במסמך תוכנית הבדיקות (STD). בודק התוכנה קובע את הקטגוריות השונות ברשימה, כשאלו מכילות בדרך כלל את הפרמטרים הבאים: מספר סידורי של מקרה הבדיקה, פעולה נדרשת לביצוע, תוצאה צפויה, תוצאת הרצה בפועל, זמן הרצה, עבר/נכשל והערות. הוא מריץ כל צעד (או שלב) ברשימה ועבור כל הרצה מקבל תוצאה עבורה הוא ממלא את העמודות השונות ברשימה על פי הקטגוריות. צעד שנכשל מכשיל את מקרה הבדיקה כולו, אך על הבודק להמשיך ולהריץ את כל הצעדים ברשימה, מאחר שחלקם עשויים לעבור בהצלחה.

== ראו גם ==
* בדיקות תוכנה
* בדיקות יחידה
* מקרי בדיקה

קטגוריה:בדיקות תוכנה
ציוד משרדי

ציוד משרדי
ציוד משרדי הוא מכלול של מוצרים הקשורים לפעילות האדמיסניסטרטיבית והתפעולית השוטפת של בתי עסק, מוסדות וארגונים.

==סוגים של ציוד משרדי==
כלי כתיבה ומוצרי נייר הם סוגים של ציוד משרדי
בתוך מגוון המוצרים המשתייכים לציוד המשרדי כגון: מדפסות, דיו למדפסת, טונר לייזר, כלי כתיבה, כיסאות, דפי צילום ועוד, ניתן למצוא גם מוצרי יסוד בסיסיים הקשורים לעולם הקמעונאות כגון: קפה, סוכר תה וחלב.

===כלי כתיבה===

כלי כתיבה הם כלים המשמשים לכתיבה או לשרטוט. 
ישנם סוגים רבים של כלי כתיבה המשתמשים למטרות שונות. 

===נייר ומוצריו===

נְייר הוא משטח סיבי, דק במיוחד, נפוץ ביותר בצבע לבן אך קיים גם בצבעים אחרים. שימושיו העיקריים הם לכתיבה ולדפוס של טקסטים.

מוצרי נייר שנעשה בהם שימוש משרדי כוללים: 
* נייר בגודל A4
* נייר בריסטול - סוג נפוץ של דף נייר המיועד בעיקר לצורך הדפסה במדפסות ובמכונות צילום סטנדרטיות.
* מעטפות ומדבקות.

מוצרים נלווים לשימוש בנייר כוללים:
* מכלב ואטב נייר - אמצעים שונים להצמדת ניירות
* משקולת נייר - אמצעי למניעת נשיאת ניירות על ידי משב רוח
*קלסר-אמצאי לשמירת ניירת.

===מיכון משרדי===
שימוש במיכון משרדי

מכונה היא מכשיר מורכב המְבַצֵע עבודות לאדם. זהו התקן מורכב שצורך, מעביר או משנה אנרגיה על מנת לבצע משימה או עבודה מסוימת.

דוגמאות למכונות שנעשה שבהן שימוש משרדי:
* מכונת צילום - משמשת לשכפול תוכן דף או תמונה על נייר, בעותק יחיד או במספר רב של עותקים, בצורה יעילה וזולה.
* מכונות למינציה - מגרסה ומכונות כריכה.

===ריהוט משרדי===
ריהוט משרדי

רהיט הוא עצם המשמש להישענות, אחסון או החזקת עצמים ומשטחי עבודה בגובה הרצוי מעל פני השטח. מרבית הרהיטים הם ניידים ועמידים במשך שנים רבות. פריטי ריהוט משרדי נפוצים כוללים כיסאות משרד, שולחן כתיבה, שולחנות עבודה וכיסאות מנהלים.

==קישורים חיצוניים==

*
פרידון זיימוגלו

פרידון זיימוגלו
פרידון זיימוגלו (טורקית: Feridun Zaimoğlu; נולד ב-4 בדצמבר 1964 ) הוא סופר גרמני.

== חיים ==
פרידון נולד בבולו בטורקיה והגיע כתינוק עם הוריו לגרמניה. עד גיל עשרים התגורר בברלין ובמינכן, ומאז הוא חי בקיל. אחרי לימודי רפואה ואמנות חלקיים החל לכתוב וחי כסופר ועיתונאי מאז. 
בשנת 1999\2000 הוא עבד גם בתיאטרון של מנהיים כסופר. כמו כן הוא הרצה באוניברסיטת ברלין בשנת 2004 ובשנת 2007 בטובינגן.

==יצירה==
ביצירתו הוא שם במרכז את האנשים בשולי החברה. הוא מביא איתם שפה, שעד כה לא נכתבה בספרות הגרמנית. בשנת 2000 יצר לרס בקר סרט על בסיס הרומן השני שלו.
בעברית: לילה. 2006. הוצאת מטר

== השתתפות בדיון הפוליטי==
זיימוגלו הוא אחד הצירים בכנס האסלאם הגרמני, אם כי הוא מבקר את הרכב הכנס המתכנס פעם בשנתיים בערך.

== קישורים חיצוניים ==

* 

* [http://www.matarbooks.co.il/index.php?book=1628 על הרומן "ליילה"]

קטגוריה:סופרים גרמנים
קטגוריה:גרמנים שנולדו ב-1964
וג'די מועווד

וג'די מועווד (בצרפתית: Wajdi Mouawad; בערבית: وجدي معوض; נולד ב-16 באוקטובר 1968) הוא מחזאי, סופר ובמאי לבנוני-קנדי.

==ביוגרפיה==
מועווד נולד בדיר אל-קמר, לבנון ובגיל שמונה משפחתו היגרה עם פרוץ מלחמת האזרחים בלבנון תחילה לצרפת ומשם ב-1983 לעיר מונטריאול, בקוויבק, קנדה. שם למד מועווד משחק בבית הספר הלאומי לתיאטרון של קנדה <small>(אנ'),</small> שם סיים את לימודיו ב-1991. 

הוא ייסד וניהל תיאטרון במונטריאול. הוא כתב כחמישה עשר מחזות וביים יותר משלושים הצגות. כמו כן כתב שלושה רומנים.

בקולנוע הופיעו שני סרטים על בסיס המחזות שלו, הסרט LITTORAL בשנת 2004; והסרט "האשה ששרה" המבוסס על המחזה "שרופים", בשנת 2010. 

המחזה "שרופים" עלה בישראל בסטודיו למשחק ניסן נתיב, בבימויו של מיכאל רונן וכעת (2012) הוא ממשיך ומשחק בתיאטרון הערבי-עברי ביפו.

==ראו גם==
* שרופים

== קישורים חיצוניים==

* 

* 
* [https://web.archive.org/web/20120805212633/http://www.arab-hebrew-theatre.org.il/heb/plays/play_info.asp?ProgramID=520 "שרופים" בתיאטרון העברי-ערבי ביפו]

קטגוריה:מונטריאול: אישים
קטגוריה:מחזאים קנדים
קטגוריה:סופרים קנדים
קטגוריה:במאי קולנוע קנדים
קטגוריה:במאי תיאטרון
קטגוריה:בוגרי בית הספר הלאומי לתיאטרון של קנדה
קטגוריה:זוכי פרס הים התיכון
קטגוריה:מהגרים מלבנון
קטגוריה:מהגרים לקנדה
קטגוריה:קנדים שנולדו ב-1968
ארנה קורינתיאנס

ארנה קורינתיאנס (בפורטוגזית: Arena Corinthians) הוא אצטדיון כדורגל הממוקם בשכונת איטקרה (Itaquera) שבסאו פאולו אשר בברזיל, ומשמש את קבוצת קורינתיאנס כמגרשה הביתי. האצטדיון נבנה על מנת לקחת חלק באירוח משחקי מונדיאל 2014 בו הוא אירח את משחק הפתיחה של הטורניר, וכן חמישה משחקים נוספים. תכולת האצטדיון עמדה במהלך הטורניר על 68,727 מקומות ישיבה, ולאחר הטורניר הופחתה התכולה ל-48,234 על ידי הסרת שני יציעים זמניים אשר הוקמו עבור הטורניר.

בניית האצטדיון החלה במאי 2011 והייתה אמורה להסתיים בדצמבר 2013, אולם במהלך עבודות הבנייה קרס חלק מקורת הגג, תאונה בה נהרגו שני פועלים, ונגרם נזק לאצטדיון. בסופו של דבר, נחנך האצטדיון במאי 2014.

האצטדיון נבחר לארח גם חלק מטורניר הכדורגל האולימפי של אולימפיאדת ריו 2016.

== מונדיאל 2014 ==
במסגרת מונדיאל 2014 אירח האצטדיון את משחק הפתיחה של הטורניר ושלושה משחקים נוספים במסגרת שלב הבתים. כמו כן, האצטדיון אירח משחק משלב שמינית הגמר וחצי הגמר.

להלן רשימת המשחקים שנערכו באצטדיון בזמן הטורניר. שעות המשחקים הן בזמן UTC-03.

{| class="wikitable" style="text-align:right;"
|-
!תאריך
!שעה
!קבוצה א'
!תוצאה
!קבוצה ב'
!שלב
!צופים
|-
| 12 ביוני 2014 || 17:00 || || 3 - 1 || || בית א' || 62,103
|-
| 19 ביוני 2014 || 16:00 || || 2 - 1 || || בית ד' || 62,575
|-
| 23 ביוני 2014 || 13:00 || || 2 - 0 || || בית ב' || 62,996
|-
| 26 ביוני 2014 || 17:00 || || 0 - 1 || || בית ח' ||61,397
|-
| 1 ביולי 2014 || 13:00 || ||0 - 0 (1 - 0)|| || שמינית גמר ||63,255
|-
| 9 ביולי 2014 || 17:00 || ||0 - 0 (2 - 4)|| || חצי גמר ||63,267
|}

==קישורים חיצוניים==

* 

* [http://www.fifa.com/worldcup/destination/stadiums/stadium=5025136/index.html תיאור האצטדיון] באתר פיפ"א 
* 

קטגוריה:אצטדיוני כדורגל בברזיל
קטגוריה:סאו פאולו: מבנים
קטגוריה:סאו פאולו: ספורט
קטגוריה:אצטדיוני מונדיאל 2014
קטגוריה:קורינתיאנס
אריאל דורפמן

אריאל דורפמן (בספרדית: Ariel Dorfman; נולד ב-6 במאי 1942) הוא סופר, מחזאי ופעיל זכויות אדם יהודי-צ'ילאני.

== קורות חיים ==
אביו של דורפמן, אדולף, נולד באודסה ואמו, פאני לבית זליקוביץ', שהייתה בעלת תודעה ספרותית, במולדובה. אחרי לידתו של אריאל בבואנוס איירס, עברה המשפחה לארצות הברית ולבסוף לצ'ילה. הוא למד באוניברסיטת צ'ילה בבירה סנטיאגו דה צ'ילה ולימד בה ספרות. בשנות שלטונו של סלוודור איינדה 1970-1973 עבד במשרד התרבות והיה פעיל מאד בטלוויזיה הצ'יליאנית בה הגיש תוכנית שבועית בענייני ספרות. 

אחרי ההפיכה של אוגוסטו פינושה ברח לארצות הברית, שם הוא מלמד מאז שנת 1985 באוניברסיטת דיוק. מאז חזרתה של צ'ילה למשטר דמוקרטי הוא מחלק את זמנו בין ארצות הברית לצ'ילה, אליה חזר ללמד באוניברסיטה בה לימד לפני עזיבתו.

==יצירתו==
בתחילת שנות ה-70 כתב דורפמן סיפורים קצרים ורומאנים. ספרו "איך לקרוא את דונלד דאק" שניתח את האידאולוגיה מאחורי הסרטים המצוירים של וולט דיסני היה לרב מכר בדרום אמריקה ובאירופה. בנוסף, פרסם דורפמן מסות רבות על ספרות לטינו-אמריקאית ובין השאר ניתח יצירות של חורחה לואיס בורחס, אלחו קרפנטייר וגבריאל גארסיה מארקס. מסותיו קובצו בספרו "דמיון ואלימות באמריקה".

בשנת 1982 כתב את הספר "אלמנות" המתאר מאבק של נשים נגד שלטון טוטליטרי לאחר שכל הגברים בכפר נעלמו. הספר יצא בישראל בהוצאת מעריב בשנת 1985 ומחזה בעקבות הספר זכה במקום הראשון בפסטיבל עכו בשנת 1987.

המחזה המפורסם ביותר של דורפמן הוא "העלמה והמוות" (1991), המתרחש בשנת 1991 מול חזרתה של צ'ילה לדמוקרטיה וכינון הוועדה הלאומית לאמת ולפיוס. המחזה זכה בפרס לורנס אוליבייה למחזה החדש הטוב ביותר. המחזה גם הפך לסרט קולנוע בבימויו של רומן פולנסקי בשנת 1994. המחזה הועלה בעברית בבימוי חנן שניר בתיאטרון הבימה בשנת 1994 ובבימוי נולה צ'לטון בתיאטרון חיפה בשנת 2001, והיה הבימוי האחרון של ג'וליאנו מר בישראל, בשנת 2010. 

מרדכי אבישי כתב על ספרו אלמנות: 

== קישורים חיצוניים ==

* 
* 
* 

==הערות שוליים==

קטגוריה:סופרים יהודים צ'יליאנים
קטגוריה:סגל אוניברסיטת דיוק
קטגוריה:מסאים יהודים
קטגוריה:סופרים יהודים אמריקאים
קטגוריה:מחזאים יהודים אמריקאים
קטגוריה:בוגרי אוניברסיטת צ'ילה
קטגוריה:מהגרים מצ'ילה לארצות הברית
קטגוריה:אישים ממוצא אוקראיני
קטגוריה:אמריקאים שנולדו ב-1942
אחמד שאוקי

אחמד שאוקי (בערבית: احمد شوقي; 25 בדצמבר 1868, קהיר - 13 בדצמבר 1932, גיזה) המכונה امير الشعراء ("נסיך המשוררים") היה משורר ומחזאי מצרי, שסלל את הדרך לשירה הערבית החדשה לצד חאפז אבראהים.<ref>Esat Ayyıldız, [https://ia802202.us.archive.org/6/items/ahmetsevki/Ahmet%20%C5%9Eevki%E2%80%99nin%20M%C4%B1s%C4%B1r%20%C4%B0stiklalinin%20M%C3%BCdafaas%C4%B1%20%C4%B0%C3%A7in%20S%C3%B6m%C3%BCrge%20Y%C3%B6neticisine%20Hitaben%20Nazmetti%C4%9Fi%20L%C3%A2miyye%E2%80%99sinin%20Tahlili.pdf “Ahmet Şevki’nin Mısır İstiklalinin Müdafaası İçin Sömürge Yöneticisine Hitaben Nazmettiği Lâmiyye’sinin Tahlili”], Arap Edebiyatında Vatan ve Bağımsızlık Mücadelesi, ed. Ahmet Hamdi Can – İhsan Doğru (Ankara: Nobel Bilimsel Eserler, 2021), 1-26.</ref>

== חייו ==
אחמד שאוקי בביתו. שנות ה-30.
שאוקי גדל במשפחה אמידה, מצד אביו ממוצא צ'רקסי, יווני וכורדי, ומצד אמו ממוצא יווני וטורקי. עם הקשרים הטובים לחצר הוא קיבל במהרה משרה אצל הח'דיו עבאס חלמי השני. לאחר מכן הוא השלים לימודי משפטים באוניברסיטת מונפלייה. בצרפת הוא הושפע מהמחזאים מולייר ורסין. הוא חזר למצרים ב-1894, עד שבשנת 1914 גירשו אותו הכובשים הבריטיים לאנדלוסיה, שם הוא שהה עד לחזרתו בשנת 1920, עם עצמאות מצרים מהשלטון הבריטי.

==יצירותיו==
מחזות:
*מַצְרַע קלאופטרה ("מות קלאופטרה") (1927)
*מג'נון ולילא - על סיפור אהבתם של לילא ומג'נון
*קמביז (1931) - עוסק במלך כנבוזי השני 
*עלי בֵּכ אל-כביר - עוסק בשליט הממלוכי של מצרים עלי ביי אל-כביר
*אמירת אל-אנדלוס ("נסיכת אנדלוס")
*עַנְתַרה - עוסק במשורר הטרום אסלאמי ענתרה אבן שדאד
*א-סית הודא ("הגברת הודא")
*אל-בַח'ילה ("הקמצן")
*שריעת אל-ע'אב ("חוק היער")

שירה:
*א-שאוקיאת - קובץ בן ארבעה כרכים המכיל מבחר משיריו (1925- 1943). כרכים ג'-ד' יצאו לאור לאחר מותו של שאוקי
*דֻוַל אל-עַרב ועֻטַ'מַא אל-אסלאם ("ארצות הערבים ונכבדי האסלאם)

פרוזה:
*אַסְוַאק א-ד'הב ("שוקי הזהב", 1932) - קובץ מאמרים העוסקים בעיקר בסוגיות חברתיות

== יצירתו בעברית ==
* "מג'נון לילה" תורגם לעברית, אך לא הוצג עדיין בעברית.

== הנצחה ==
פסלו של שאוקי בו[[וילה בורגזה, רומא.]]
*ביתו שבמצרים הפך למוזיאון הנושא את שמו
*הרחוב שבו התגורר בגיזה נקרא על שמו
*בשנת 1990 הונפק במצרים בול לזכרו
* בסוריה, בלבנון ובמצרים יש רחובות וכיכרות על שמו 
* רחוב "גוש עציון" בשכונת תל עמל (חליסה לשעבר) בחיפה נקרא עד 1948 רחוב אחמד שאוקי על שמו 
* בשועפאט יש רחוב על שמו
* בשנת 2010 הציגה גוגל שרבוט דודל לכבוד יום הולדתו

==קישורים חיצוניים==

* 
* 

==הערות שוליים==

קטגוריה:אישים שהונצחו על בולים
קטגוריה:מחזאים מצרים
קטגוריה:משוררים מצרים
קטגוריה:ילידי 1868
קטגוריה:נפטרים ב-1932
אלפרד פרג

אלפרד פרג (ألفريد مرقس فرج, 14 ביוני 1929, זקאזיק במצרים - 4 בדצמבר 2005, לונדון) היה אחד המחזאים המצריים הבולטים ביותר. 
==ביוגרפיה==
פרג למד ספרות אנגלית באוניברסיטת אלכסנדריה, וסיים את לימודיו בשנת 1949. עד שנת 1955 הוא לימד, ואז עבר לכתוב ביקורות בעיתונים שונים. הוא היה שותף לפרויקטים רבים בתחום התרבות ולייסוד קבוצות תיאטרון שונות. יחד עם אחרים, כמו יוסף אידריס יצר את "תחיית התיאטרון" בשנות השישים. 

פרג כתב את מחזהו הראשון "נפילת פרעה" (1957) בגיל 26. לאחר מכן המשיך בקריירה שלו כסופר. הוא כתב כ -52 מחזות, כולל: "הספר של בגדאד" (1964), "סולימאן אל-חלבי" (1965), "אלזייר סלים" (1967) ו"עטווה עם סכין הג'ק "(1993), בנוסף לכמה מחזות אחד כמו "קול מצרים" (1956) ו"המלכודת "(1965). בהצגותיו הוא דן בסוגיות חמורות כמו בעיית העצמאות הלאומית ב"אגרותיו של שופט סביליה "(1987), ובנושא הפלסטיני ב"אש וזיתים" (1970). חלק מיצירותיו תורגמו לגרמנית ואנגלית כמו "עלי ג'נאח אל - טבריזי ומשרתו קופה" (1969) או לאנגלית בלבד כגון "נישואין בהודעת גירושין" (1973). בנוסף להיותו מחזאי, כתב גם רומנים כמו "סיפור הזמן האבוד" (1977) ו"הימים והלילות של סינדבאד "(1988), וסיפורים קצרים.

במחזותיו הוא עירב ערבית מצרית עממית עם ערבית ספרותית, וזכה לפרסים שונים.

==קישורים חיצוניים==

<div class="mw-content-ltr">
* 
</div>

קטגוריה:ערכים שבהם תבנית בריטניקה אינה מתאימה
קטגוריה:מחזאים מצרים
קטגוריה:מצרים שנולדו ב-1929
קטגוריה:מצרים שנפטרו ב-2005
Trespass (אלבום)

Trespass הוא אלבום האולפן השני של להקת ג'נסיס הבריטית משנת 1970, האחרון עם הגיטריסט אנתוני פיליפס והיחיד עם המתופף ג'ון מיהאו. האלבום כלל שירים בסגנון פולק רוק יחד עם רוק מתקדם. השירים היו הרבה יותר ארוכים מאלבום הבכורה, From Genesis to Revelation. לאחר פיטוריו של מיאהו, הוא הוחלף על ידי פיל קולינס (לעתיד מנהיגה השני של הלהקה לאחר פיטר גבריאל).
באלבום שישה שירים, אורך כל שיר נע בין 4 עד ל-9 דקות. באלבום יש את הסינגל The Knife שמאופיין בסגנונות כמו: רוק פסיכדלי, הבי מטאל והארד רוק. השיר מספר על מנהיג כריזמטי אשר מוביל את אנשיו לקרב אבוד. באלבום יש שני כלים אשר לא היו נפוצים אצל ג'נסיס כמו: דולצימר ואקורדיון. עטיפת האלבום צוירה על ידי פול וויטהוד שלאחר מכן יצייר שני ציורים לעטיפות האלבומים שלהם. בעטיפה רואים שוויטהוד חתך את הציור בסכין, וזה מרמז לקטע האחרון באלבום, The Knife.

== רשימת השירים ==

== משתתפים ==
* פיטר גבריאל - שירה, חליל צד, אקורדיון, כלי הקשה
* אנתוני פיליפס - גיטרה חשמלית, אקוסטית, דולצימר, שירה מלווה
* טוני בנקס - פסנתר, מלוטרון, עוגב, גיטרה אקוסטית, קולות
* מייק רת'רפורד - גיטרה בס, צ'לו, גיטרה, קולות
* ג'ון מיהאו - תופים, כלי הקשה, קולות

==קישורים חיצוניים==

קטגוריה:אלבומי 1970
קטגוריה:אלבומי ג'נסיס
קטגוריה:אלבומים באנגלית
קטגוריה:אלבומי רוק מתקדם
קטגוריה:אלבומי חברת וירג'ין רקורדס
קטגוריה:אלבומי חברת כריזמה רקורדס
קטגוריה:אלבומי חברת MCA רקורדס
צ'אד קרוגר

צ'אד רוברט קרוגר (בשם מלא באנגלית: Chad Robert Kroeger; נולד ב-15 בנובמבר 1974) הוא זמר-יוצר וגיטריסט קנדי, הידוע בתור הגיטריסט והסולן של להקת הרוק הקנדית ניקלבק. בנוסף לעבודתו עם ניקלבק, קרוגר היה מעורב במגוון שיתופי פעולה, והופיע כמוזיקאי אורח במספר שירים והיה מעורב בכתיבתם ויצירתם. 

== ביוגרפיה ==
קרוגר נולד בהאנה שבאלברטה בשם צ'אד רוברט טרטון. הוא למד לנגן בגיטרה בגיל 13, ובתחילת 1990 היה חלק מלהקת קאברים, שכללה גם את חברי ניקלבק העתידיים מייק קרוגר וראיין פיק. לאחר שהלהקה התפרקה, הפכו השלושה לחלק מלהקת הרוק ניקלבק, שהוקמה באותה העת.

ב-2002 קרוגר הקים חברת הקלטות בשם 604 Records והפיק אלבומים של להקות רוק שונות.

בשנת 2002 שיתף פעולה עם סולן להקת Saliva ג'וסי סקוט וסולן להקת Theory of a Deadman בשיר הנושא של הסרט ספיידרמן, "Hero". כמו כן שיתף פעולה עם הזמרת הקנדית אבריל לאבין, לה נישא ב-2013 אחרי שיצאו מספר חודשים בלבד. ב-2 בספטמבר 2015 הודיע הזוג על גירושים.

==קישורים חיצוניים==

* 

קטגוריה:זמרים-יוצרים קנדים
קטגוריה:גיטריסטים קנדים
קטגוריה:אבריל לאבין
קטגוריה:קנדים ממוצא רוסי
קטגוריה:קנדים שנולדו ב-1974
פרנץ קסוור קרץ

פרנץ קסוור קרֶץ (בגרמנית: Franz Xaver Krötz; נולד ב-25 בפברואר 1946 במינכן) הוא מחזאי, במאי ושחקן גרמני.
== ביוגרפיה ==
קרץ למד משחק במינכן ובווינה, עבד כפועל זמני, נהג משאיות ובסיעוד. בשנים 1972 עד 1980 היה פעיל ב-DKP, והתמודד ברשימתה בבחירות של 1972 ו-1976.
הוא זכה לפרסום בפעם הראשונה, כאשר נאו-נאצים הפריעו בבכורה של שניים ממחזותיו בשנת 1971. הוא משויך לזרם הנטורליסטי. במחזותיו, מועלים על הבמה בני-אדם מהמעמד הכלכלי הנמוך ביותר, והם בעלי שפה רדודה מאוד.
הוא כתב יותר מ-60 מחזות, וזכה לעיטורים רבים.

== קישורים חיצוניים ==

קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:מחזאים גרמנים
קטגוריה:שחקני תיאטרון גרמנים
קטגוריה:במאי תיאטרון גרמנים
קטגוריה:גרמנים שנולדו ב-1946
DKP

המפלגה הקומוניסטית הגרמנית (בגרמנית: Deutsche Kommunistische Partei; בראשי תיבות: DKP) היא מפלגה גרמנית שנוסדה בשנת 1968. עד שנת 1990 היא הייתה המפלגה הגדולה ביותר שמאלה מה-SPD. שיא כוחה היה בשנת 1971 עם 3.1 אחוזים. זו מפלגה שלמעשה ממשיכה את המפלגה הקומוניסטית ההיסטורית KPD, שבמזרח גרמניה התמזגה לתוך ה-SED ובמערב גרמניה נאסרה בשנת 1956.
היוזמה להקמת המפלגה באה ממזרח-גרמניה, והממסד המזרח-גרמני המשיך לתמוך בכסף ובאימונים צבאיים במפלגה עד לפירוק המדינה המזרח-גרמנית.

המפלגה השיגה את הצלחותיה הגדולות ביותר בין פועלי המתכת. החל משנת 1980 היא הייתה גורם מרכזי בתנועת השלום המערב-גרמנית. אחרי הקמת ה-PDS איבדה המפלגה כל משמעות, אך היא ממשיכה להתקיים, ואף קיבלה בשנת 2006 תוכנית פעולה חדשה.

==קישורים חיצוניים==

* 

קטגוריה:גרמניה: מפלגות
קטגוריה:מפלגות קומוניסטיות
קטגוריה:מפלגות שהוקמו ב-1968
שה האלוהים

[[יוחנן המטביל ושה האלוהים, ברתולומאו ונטו (המאה ה-16)]]
פרט מתוך [[תמונת המזבח של גנט של יאן ואן אייק]]
שֶׂה הָאֱלֹהִים (ביוונית: Ἀμνὸς τοῦ Θεοῦ, אָמְנוֹס טוּ תֶאוֹי; בארמית: ܐܶܡܪܶܗ ܕ݁ܰܐܠܳܗܳܐ, אֵמרֵה דַּאלָהָא; בלטינית: Agnus Dei) הוא כינוי לישו המופיע בברית החדשה. זהו גם שמו של החלק האחרון בתפילת המיסה הקתולית, אשר הולחן פעמים רבות.

==בברית החדשה==
מקור הביטוי הוא בפרק הראשון של הבשורה על-פי יוחנן, המתאר את טבילת ישו:

ישנן פרשנויות רבות לקטע זה ומשמעותו. על פי אחת מהן, יוחנן המטביל רואה את ישו דרך ספר ישעיהו נ"ג - שם מתואר המשיח כשה כפרת חטאי בני האדם, והוא מכיר בקרבנו בעבור האנושות. פרשנות זו מקשרת את עקדת יצחק לצליבת ישו.

==טקסט התפילה== 
במיסה:
{| width=60%
|-
| valign="top"|
שה האלוהים, הנושא חטאת עולם, רחם עלינו.<br />
שה האלוהים, הנושא חטאת עולם, רחם עלינו.<br />
שה האלוהים, הנושא חטאת עולם, הענק לנו שלום.

|valign="top" align="left" dir="ltr"|
<div style="direction: ltr;">
Agnus Deī, quī tollis peccāta mundī, miserēre nōbīs. <br />
Agnus Deī, quī tollis peccāta mundī, miserēre nōbīs. <br />
Agnus Deī, quī tollis peccāta mundī, dōnā nōbīs pācem.
</div>
|}

במיסת הרקוויאם כפי שנקבעה בועידת טרנטו:
{| width=60%
|-
| valign="top"|
|שה האלוהיםהנושא חטאת עולםהענק להם מנוחה. || align="left"| ,Agnus Dei<br/> ,qui tollis peccata mundi<br/>.dona eis requiem
|}

==במוזיקה==
אגנוס דאי במיסה השנייה של [[שוברט]]
מלחינים רבים הלחינו את האגנוס דאי, בדרך כלל כאחד מפרקי המיסה או של הרקוויאם. אולם לעיתים הוא עומד לבדו כמו ביצירתו של סמואל בארבר "אדאג'ו לכלי מיתר". המוזיקה בפרק זה בדרך כלל מאופיינת ברגש עז.

דוגמאות:
*הפרק החמישי במיסת נוטרדם של גיום דה מאשו.
*הפרק העשרים וארבע במיסה בסי מינור של באך.
*הפרק השישי ברקוויאם של מוצרט.
*הפרק העשירי במיסה סולמניס של בטהובן.
*הפרק החמישי ברקוויאם של פורה.
*הפרק השישי במיסה השנייה של שוברט.

==באמנות==

תקרת הבלדקינו ב[[בזיליקת סן ויטאלה. 

ישו מסומל כשה המוקף הילה, נתון בתוך גרלנדה (זר ניצחון) העשויה עלים ופירות. ברקע התיאור מופיעים שמיים כחולים זרויי כוכבים. משמעותו של תיאור זה יכולה לסמל לבד מהדגשת הקורבן של ישו, גם את ניצחונו של ישו כאל על המוות. סביב הגרלנדה מופיעות ארבע דמויות מכונפות האוחזות בגרלנדה. אלו הם ארבעת האוונגליסטים, אשר חיברו את ספרי הבשורות השונות. הם לבושים בטוניקה בסגנון עתיק וברקע התיאור מופיע דגם עיטורי מורכב.]]

באיקונוגרפיה "שה האלוהים" הוא מוטיב בולט החל מתחילת ימי הביניים. בדרך כלל מוצב ליד השה צלב אשר גם יכול להופיע במספר צבעים. לעיתים השה שוכב בפני ספר כאשר מסביבו שבעת החותמות (דוגמה לכך אף ניתן לראות כיום בסמל פוארטו ריקו בו מונח הספר בעל שבעת החותמים ועליו יושב השה). לעיתים השה מדמם מאזור הלב. 

"שה האלוהים" מופיע גם באמנות הישראלית. הצייר יגאל תומרקין, במסגרת טיפולו במיתוסים ובאייקונים בעלי משמעות דתית תרבותית קדומה, השתמש רבות בדימוי השה.

==קישורים חיצוניים==

* [http://www.newadvent.org/cathen/01220a.htm Agnus Dei], האנציקלופדיה הקתולית

קטגוריה:איקונוגרפיה נוצרית
קטגוריה:ליטורגיה נוצרית
קטגוריה:טלה בתרבות
קטגוריה:ישו
נמל התעופה הבין-לאומי של פלרמו

נמל התעופה הבינלאומי פלרמו-פונטה רייסי (באיטלקית: Aeroporto di Palermo-Punta Raisi) הקרוי באופן רשמי נמל התעופה פלרמו-פלקונה ובורסילנו (Aeroporto di Palermo-Falcone e Borsellino) הוא נמל תעופה אזרחי הנמצא ליד העיירה פונטה רייסי, 35 ק"מ צפונית-מערבית לפלרמו, שבסיציליה. זהו נמל התעופה השני בגודלו בסיציליה אחרי נמל התעופה קטאניה-פונטנרוסה. בשנת 2011 עברו בו כ־5 מיליון אנשים.

השם "לקונה ובורסילנו" ניתן לנמל לזכרם של ג'ובאני פלקונה ופאולו בורסלינו, שני שופטים איטלקים שנלחמו במאפיה האיטלקית, ונרצחו בשנת 1992, דבר שהמחיש את כוחה של המאפיה באזור ואת תעוזתה.

חברות תעופה איטלקיות שנמל התעופה הזה משרת:
* אליטליה
* מיסטרל אייר
* נאוס

הנמל מחובר לפלרמו באמצעות כביש מהיר, מסילת רכבת ורכבת תחתית.

==קישורים חיצוניים==

* 

==הערות שוליים==

פלרמו
קטגוריה:פלרמו
קטגוריה:אירופה: שדות תעופה על שם אישים
Duke

Duke הוא האלבום העשירי של להקת ג'נסיס. האלבום יצא לאור במרץ 1980. זהו האלבום הראשון של הלהקה שהגיע למקום הראשון במצעד האלבומים הבריטי. בבילבורד שבארצות הברית, נבחר האלבום במקום ה-11. באלבום זה, ניכר צליל "מסחרי" יותר מאלבומיה הקודמים של הלהקה שתנטוש את זרם הפרוגרסיב שאפיין אותה בתחילת דרכה. צליל זה יישמע גם באלבומיה הבאים של הלהקה. בעבודה על האלבום טוני באנקס ומייק ראת'רפורד הוציאו את שני אלבומי הסולו הראשונים שלהם. פיל קולינס היה אז במשבר בכך שהיחסים בינו לבין אשתו הראשונה במשבר, הוא ניסה להציל את נישואיו. רוב השירים נכתבו על ידי השלישייה זהו גם האלבום הראשון שבו חברי הלהקה החלו לכתוב ולהלחין שירים לבדם. האלבום כלל את הסינגל Turn It On Again אשר נחשב כיום לאחד משיריה הטובים ביותר של הלהקה. עטיפת האלבום בסגנון הפופ ארט, עוצבה על ידי ביל סמית' שיעצב גם את עטיפת האלבום הבא של הלהקה.

== רשימת השירים ==
# Behind the Lines - 5:31
# Duchess - 6:26
# Guide Vocal - 1:35
# Man of Our Times - 5:34
# Misunderstanding - 3:13
# Heathaze - 5:00
# Turn It On Again - 3:50
# Alone Tonight - 3:56
# Cul-de-sac - 5:05
# Please Don't Ask - 4:01
# Duke's Travels - 8:40
# Duke's End - 2:08

==סינגלים==
===Duchess===

Duchess הוא חלק מהאלבום הנקרא "סוויטה סודית" בכך שהשירים מחוברים לשני בהם: Behind the Lines, Guide Vocal, Turn It on Again, Duke's Travel ו-Duke's End, השיר מספר את עלייתה ונפילתה של דיווה מהתחלת הקריירה שלה, להצלחתה, ולירידתה בדעת הקהל. זהו השיר הראשון שבו ג'נסיס השתמשו במכונת תופים.

הוידאו קליפ של השיר מראה את פיל קולינס, טוני בנקס ומייק ראת'רפורד מנגנים במקומות שונים בתיאטרון הקהילתי של ליברפול, וצופים בדוכסית המבצעת את השירים שלה, כשקולינס מהנהן בראשו בהסכמה. מכונת התופים שבה השתמשו בשיר (Roland CR-78) מוצגת בתחילת הווידאו.

===Turn It On Again===

Turn It On Again הוא סינגל נוסף מהאלבום. הגיע למקום ה-8 במצעד הסינגלים הבריטי.

המילים נכתבו על ידי בסיסט וגיטריסט הלהקה מייק ראת'רפורד. המילים עוסקות באדם אשר לא עושה כלום מלבד לצפות בטלוויזיה. הצפייה בטלוויזיה הופכת אותו לאובססיבי, עד שהוא משוכנע כי האנשים שהוא רואה בטלוויזיה הם החברים שלו.

השיר מתאפיין גם במבנה אופייני מורכב קצבי למוזיקת פופ, עם חלקי בתים ופזמון ומשקלים א-סימטריים, 6/4 עד 7/4 (13/4), ואילו חלקי הפתיחה וגשר הם ב4/4 ו 5/4 (9/4).

"Turn It On Again" הפך לאחד מהשירים האהובים ביותר בהופעות של הלהקה. כתוצאה מכך, אלבום האוסף של הלהקה מ-1999 Turn It On Again: The Hits קרוי על שם השיר. גם פרויקט האיחוד של הלהקה Turn It On Again; The Tour, קרוי על שם השיר. השיר עצמו נכלל בסיבוב ההופעות של 2007, אך שינה את מקצבו בשל העמקת קולו של פיל קולינס במשך השנים.

"Turn It On Again" הפך למוזיקת הרקע לפרסומת של ג'נרל מוטורס. השיר גם הפך לחלק מן המשחק של Grand Theft Auto: Vice City Stories בסדרת המשחקים Grand Theft Auto. להקת דרים ת'יאטר ביצעה את השיר כחלק מן המחרוזת הגדולה (Big Medley) באלבומם A Change of Seasons.

== המשתתפים באלבום ==
* פיל קולינס - שירה, תופים, כלי הקשה
* טוני באנקס - קלידים, שירה
* מייקל ראת'רפורד - גיטרה בס, גיטרה חשמלית (6 ו-12 מיתרים), דוושות בס, שירה

==קישורים חיצוניים==

קטגוריה:אלבומי 1980
קטגוריה:אלבומי ג'נסיס
קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומי חברת כריזמה רקורדס
מגדל אוסטנקינו

מגדל אוסטנקינו (ברוסית: Останкинская телебашня) הוא מגדל תקשורת בנפת אוסטנקינו שבמוסקבה, רוסיה.
== המבנה ==
גובהו של המגדל 540.1 מטרים. הוא תוכנן על ידי ניקולאי ניקיטין, והיה חבר בפדרציה הבינלאומית של מגדלים גבוהים. בעת בנייתו היה המגדל הגבוה בעולם, ובשנת 2012 היה הרביעי בגובהו בעולם. הוא היה גם המבנה הראשון שעמד חופשי בגובה 500 מטרים. נבנה לציון יום השנה ה-50 למהפכת אוקטובר, והוא קרוי על שם הנפה של מוסקבה שבה הוא נמצא.

בניית המגדל החלה בשנת 1963 והסתיימה ב-1967. כדי לבנותו נעשה שימוש נרחב בבטון דרוך כדי להקים מבנה פשוט ויציב. במשך 42 שנה היה המבנה הגבוה ביותר באירופה, והגבוה ביותר ברוסיה כולה. בשנת 1994 הוצע להגדיל את גובהו ל-561 מטרים על ידי הוספת אנטנה, אך הדבר לא יצא אל הפועל בשל היעדר מימון.

==ראו גם==
*מרכז הטלוויזיה אוסטנקינו
*מסעדת "הרקיע השביעי"

== קישורים חיצוניים ==

* 

* [http://en.structurae.de/structures/data/index.cfm?ID=s0000279 נתונים על מגדל אוסטנקינו] באתר Structurae
* [http://skyscraperpage.com/cities/?buildingID=24 מגדל אוסטנקינו] באתר Skyscraperpage

קטגוריה:מוסקבה: מבנים
אוסטנקינו
אוסטנקינו
אוסטנקינו, מגדל
קטגוריה:מוסקבה: אטרקציות תיירותיות
אברהם גינדי

בניין שהוקם על ידי אברהם גינדי בראשון לציון
אברהם גינְדי (1942 – 5 ביוני 1986) היה קבלן בניין ויזם בנייה ישראלי. החברה שהקים, חברת אברהם גינדי בע"מ, הייתה מחברות הבנייה הגדולות שפעלו בישראל.

== ביוגרפיה ==
אברהם גינדי נולד ב-1942 במשפחה בת שישה ילדים בראשון לציון. להוריו הייתה חנות מכולת. למד בתלמוד תורה, בבית הספר סיני בעיר, ובבית הספר התיכון למסחר פיטמן בתל אביב. בצה"ל שירת כמש"ק חינוך וכמדריך ידיעת הארץ.

גינדי פעל תחילה כמתווך נדל"ן, וב-1973 הקים חברת בנייה, שאליה הצטרפו בהמשך אחיו משה ויגאל.
חברת אברהם גינדי בע"מ הייתה מחברות הבנייה הגדולות שפעלו בישראל, וניירות הערך שלה נסחרו בבורסה לניירות ערך בתל אביב
בתחילת שנות ה-80 פרשו משה ויגאל מהשותפות עם אברהם, והקימו חברה משלהם.

באמצע שנות ה-80 הסתבכו עסקיו של אברהם גינדי, וב-1 בדצמבר 1985 הוא נעצר בחשד להונאה במכירת קרקעות בשומרון. המניות של חברת אברהם גינדי בע"מ איבדו כ-80% מערכן במהלך שנת 1985. השופט יעקב מלץ הורה על מעצר עד תום ההליכים כדי למנוע המלטות לחוץ לארץ, אך בפברואר 1986 הוא שוחרר בהוראת השופט מנחם אלון שקבע שמעצרו עד תום ההליכים הוא ענישה בטרם משפט.
הסתבכות זו הובילה לשני ניסיונות התאבדות של גינדי שבהם ניצל, אך בניסיון השלישי הוא התאבד בהצתה עצמית בדירת הגג שלו בראשון לציון ב-5 ביוני 1986 ובעקבות מותו החברה פורקה. נטמן בבית העלמין הישן בעירו.

עיריית ראשון לציון בה התגורר גינדי הקימה גן משחקים על שמו לזכרו.

==משפחתו==
אברהם גינדי היה נשוי עד מותו לרינה פרנקו, ונולדו להם שני בנים ושתי בנות. 

שני בניו של גינדי הם בעליה של חברת בנייה, חן ואיתי גינדי בע"מ.

==קישורים חיצוניים==
* [http://www.gen-mus.co.il/person/?id=25071 אברהם גינדי] באתר אלבום המשפחות – עדת ראשון-לציון
* 

== הערות שוליים ==

קטגוריה:אנשי עסקים ישראלים
קטגוריה:קבלני בניין ישראלים
קטגוריה:יזמי נדל"ן ישראלים
קטגוריה:מתווכי נדל"ן ישראלים
אברהם
קטגוריה:בוגרי בית ספר סיני (ראשון לציון)
קטגוריה:מתאבדים ישראלים
קטגוריה:אישים שהציתו עצמם למוות
קטגוריה:אישים הקבורים בבית הקברות גני אסתר בראשון לציון
קטגוריה:ישראלים שנולדו ב-1942
קטגוריה:ישראלים שנפטרו ב-1986
Abacab

Abacab הוא האלבום האחד עשר של להקת ג'נסיס, אשר יצא לאור בספטמבר 1981. זהו האלבום השני של הלהקה שהגיע למקום הראשון במצעד האלבומים הבריטי למשך 27 שבועות. האלבום מזכיר את סגנונו של האלבום הקודם, Duke, פופ-רוק עם רוק מתקדם. האלבום כולל את הלהיטים כמו: Abacab, Man in the Corner, No Reply At All ו-Keep it Dark. עטיפת האלבום עוצבה על ידי ביל סמית' שיעצב גם את עטיפת אלבום האולפן הבא של הלהקה. האלבום זכה להצלחה גדולה, וצבר איתו קהל מעריצים חדש, אך "הבריח" את המעריצים של התקופה ה"פרוגרסיבית" של הלהקה.

== רשימת רצועות ==

== המשתתפים באלבום ==
* פיל קולינס - שירה, תופים, כלי הקשה
* טוני באנקס - קלידים
* מייקל ראת'רפורד - גיטרה בס, גיטרה

==קישורים חיצוניים==

קטגוריה:אלבומי ג'נסיס
קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומי חברת כריזמה רקורדס
Genesis (אלבום)

Genesis הוא האלבום השנים עשר של להקת ג'נסיס האלבום יצא לאור באוקטובר 1983. עטיפת האלבום עוצבה על ידי ביל סמית' שעיצב את העטיפה לאלבום הקודם, Abacab. האלבום הופק על ידי הלהקה ויוג' פדגהאם שהפיק ללהקות וזמרים כגון: הפוליס, אלטון ג'ון, ELP, יס ועוד. האלבום כולל את הלהיט Mama שמדבר על אובססיה לפרוצה. באלבום יש גם את הלהיטים That's All, Illegal Alien ועוד. כל שירי האלבום נכתבו על ידי כל חברי הלהקה. תקליט הויניל באלבום, מורכב משני סגנונות. הצד הראשון בעל 4 שירים השלישי והרביעי הם בעצם שיר אחד. צד זה מכליל שירי רוק מתקדם אשר כל שיר נע בין אורך 4 דקות עד ל-11 דקות. הצד השני, כולל 5 שירי פופ ממוסחרים כאשר כל אורך שיר נע בין 3 דקות עד ל-5 דקות.

== רשימת השירים ==
# Mama - 6:46
# That's All - 4:22
# Home by the Sea - 4:46
# Second Home by the Sea - 6:22
# Illegal Alien - 5:12
# Taking It All Too Hard - 3:54
# Just a Job to Do - 4:44
# Silver Rainbow - 4:27
# It's Gonna Get Better - 5:00

== המשתתפים באלבום ==
* פיל קולינס - שירה, תופים, כלי הקשה
* טוני בנקס - קלידים, קולות
* מייקל ראת'רפורד - גיטרה בס, גיטרה, קולות

==טריוויה==
*לפני שהאלבום יצא לאור, לכמה מהשירים היו שמות אחרים. זוהי רשימת שמות של חלק מהשירים שרצו לתת את השמות האלו בסוגריים את השם של השיר איך שהוא יצא:
*George and Marthia (That’s All)
*Heavy Simons (Second Home By The Sea)
*MTB (Illegal Alien)
*MJ (Just A Job To Do)
*Adam (Silver Rainbow)

==קישורים חיצוניים==

* 

קטגוריה:אלבומי ג'נסיס
קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומי חברת כריזמה רקורדס
Invisible Touch

Invisible Touch הוא האלבום השלושה עשר של להקת ג'נסיס. האלבום יצא לאור ביוני 1986. האלבום הופק על ידי הלהקה ויוג' פדגהאם שהפיק גם את האלבום הקודם של הלהקה. האלבום כולל את הלהיט Invisible Touch שהגיע למקום הראשון במצעד הסינגלים בארצות הברית. האלבום כלל גם את הלהיטים Tonight, Tonight, Tonight, Land of Confusion ועוד. Land of Confusion נחשב לאחד הטובים של הלהקה ועטיפת הסינגל, היא בעצם פרודיה לעטיפת האלבום השני של הביטלס, With the Beatles אך בסינגל מראים בובות בדמות חברי הלהקה. גם בקליפ כולל את דמויות הבובות של חברי הלהקה, וכן של מפורסמים כגון: מיק ג'אגר, פול מקרטני, רינגו סטאר ועוד. האלבום גם כולל את הסוויטה המתקדמת Domino אשר נמשכת 10 דקות. עטיפת האלבום עוצבה על ידי חברת Assorted Images. עד היום, האלבום נחשב למצליח ביותר של הלהקה מבחינה מסחרית. האלבום הצליח עד כדי כך שצבר קהל מעריצים צעיר וכך החלה עלייה בפופולריות הלהקה. אך מצד שני, מעריצי התקופה "המתקדמת" של ג'נסיס התאכזבו מן האלבום ואמרו שג'נסיס כבר לא הלהקה אשר הכירו ואהבו.

== רשימת השירים ==
# Invisible Touch - 3:29
# Tonight, Tonight, Tonight - 8:53
# Land of Confusion - 4:45
# In Too Deep - 5:02
# Anything She Does - 4:09
# Domino - 10:44
# Throwing It All Away - 3:51
# The Brazilian - 4:50

== המשתתפים באלבום ==
* פיל קולינס - שירה, תופים, כלי הקשה אלקטרונים
* טוני באנקס - קלידים
* מייקל ראת'רפורד - גיטרה בס, גיטרה, דוושות בס, מוג טאורוס, קולות

==קישורים חיצוניים==

קטגוריה:אלבומי 1986
קטגוריה:אלבומי ג'נסיס
קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומי חברת וירג'ין רקורדס
קטגוריה:אלבומי חברת כריזמה רקורדס
We Can't Dance

We Can't Dance הוא האלבום הארבעה עשר של להקת ג'נסיס, אשר יצא לאור בנובמבר 1991. זהו האלבום האחרון שבו השתתף הזמר/מתופף, פיל קולינס. האלבום יצא לאור כאלבום עם דיסק אחד על CD וקלטות וכאלבום כפול על תקליט ויניל. האלבום הגיע למקום הראשון במצעד האלבומים הבריטי במשך 61 שבועות. האלבום כולל בין היתר את הלהיטים No Son of Mine ו-I Can't Dance. השיר Since I Lost You נכתב לזכרו של קונור, בנו של אריק קלפטון, אשר נהרג כתוצאה מנפילה מחלון דירתו. עטיפת האלבום צוירה על ידי חברת Felicity Roma Bowers אשר ציירה את עטיפת האלבום השמיני של הלהקה, Wind & Wuthering.

הריקוד המופיע בקליפ השיר I Can't Dance ובהופעות החיות של הלהקה מתקשר אל בית הספר למשחק ואומניות שסולן הלהקה פיל קולינס למד בו, כאשר בשיעורי הריקוד מספר נערים חסרי אקורדינציה אשר ניסו לרקוד לא יכלו להזיז את רגלם מבלי להזיז את זרועותיהם באותו הזמן לאותו הכיוון.

==ביצוע==
*פיל קולינס - שירה, תופים
*טוני בנקס - קלידים, שירה
*מייק ראת'רפורד - גיטרת בס, גיטרה, שירה

== רשימת השירים ==
# No Son of Mine - 6:39
# Jesus He Knows Me - 4:16
# Driving the Last Spike - 10:08
# I Can't Dance - 4:01
# Never a Time - 3:50
# Dreaming While You Sleep - 7:16
# Tell Me Why - 4:58
# Living Forever - 5:41
# Hold On My Heart - 4:37
# Way of the World - 5:38
# Since I Lost You - 4:09
# Fading Lights - 10:16

===Since I Lost You===
השיר ה-11 באלבום, Since I Lost You (מאז שאיבדתי אותך), הוא השיר הקצר השני באלבום. הראשון הוא I Can't Dance אשר אורכו הוא 8 שניות פחות.

"Since I Lost You" הוא לא שיר על חברות שנגמרה. השיר נכתב לחברו של המתופף פיל קולינס, הזמר אריק קלפטון.

ב-20 במרץ 1991 קונור, בנו בן הארבע של קלפטון, נפל אל מותו מחלון קומה 53, בבניין רב קומות בעיר ניו יורק, מתוך דירתה של חברה של אמו. קלפטון, שהגיע לדירה זמן קצר לאחר התאונה, היה הרוס ושבור בעקבות האירוע.

קולינס ניגן לקלפטון את השיר לפני שהשיר נכנס לאלבום. באותו הזמן, קלפטון ניגן לקולינס את שירו המפורסם שנכתב לבנו, Tears in Heaven.

== המשתתפים באלבום ==
* פיל קולינס - שירה, תופים, כלי הקשה
* טוני באנקס - קלידים, שירה
* מייקל ראת'רפורד - גיטרה בס, גיטרה, שירה
==קישורים חיצוניים==

קטגוריה:אלבומי ג'נסיס
קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומי חברת אטלנטיק רקורדס
קטגוריה:אלבומי חברת וירג'ין רקורדס
דון עומר

דון עומר (נולד כויליאם עומר לנדרון ריוורה, בספרדית: William Omar Landrón Rivera; ), זמר רגאטון, ראפר ושחקן פוארטו ריקני. מכונה לעיתים El Rey (בספרדית: "המלך").

==ביוגרפיה==
ויליאם עומר לנדרון ריוורה הוא הבן הבכור של ויליאם לנדרון ולוז אנטוניה ריברה. הוא גדל בסנטורסה, רובע באזור וילה פאלמרס של סן חואן, פוארטו ריקו. מגיל צעיר, גילה התעניינות במוזיקה של Vico C ו-Brewley MC.

בנעוריו, הפך לחבר פעיל בכנסייה הפרוטסטנטית בבאיאמון בה מדי פעם דרש בפני הקהל. עם זאת, לאחר ארבע שנים, הוא עזב את הכנסייה כדי להקדיש את עצמו לשירה.

==קריירה==
הביצוע הפומבי הראשון שלו היה במועדון לילה, כשהוא מלווה בתקליטן אליאל לינד אוסוריו. אחר כך הוא הופיע באופן קבוע באלבומי אוסף של התקליטנים הפופולריים והמפיקים: Luny, נורייגה, וDJ אריק. הוא עבד גם כזמר ליווי לצמד הקטור וטיטו. אחד מהצמד, הקטור דלגאדו, עזר לו להפיק את אלבום הסולו הראשון שלו.

הקריירה של דון עומר נסקה עם שחרור אלבום האולפן הראשון שלו, דון האחרון. הן גרסת האולפן והן המהדורה החיה קיבלו מעמד של אלבום פלטינה על ידי איגוד תעשיית ההקלטה של אמריקה. ברחבי העולם, האלבום "דון האחרון: הופעה חיה" (תקליטורים ו-DVD) מכר למעלה ממיליון עותקים, על פי אתר האינטרנט הרשמי שלו. הוא קבל פרסים עבור אלבום הפופ הלטיני של השנה והאמן הראפ הלטיני והיפ הופ החדש של השנה של פרס המוזיקה הלטינית Billboard בשנת 2003. האלבום "דון האחרון: הופעה חיה" (תקליטורים ו-DVD) היה גם מועמד לפרס אלבום המוזיקה העירוני בשנת 2005 לפרס גראמי הלטיני.

אלבומו של עומר ממאי 2006 "מלך המלכים", הפך להאלבום המדורג הגבוה ביותר בהיסטוריה של הפופ הלטיני בדירוג reggaeton בטבלת 10 האלבומים הנמכרים ביותר בארצות הברית, עם הופעת הבכורה שלו כמקום ראשון במצעד המכירות הלטיני וכמקום ראשון ברשימת ההשמעה של תחנת הרדיו Billboard למוזיקה לטינית קצבית עם הסינגל "Angelito".

בנוסף שיחק במהיר ועצבני 5 ומהיר ועצבני 7. עומר אף שיתף פעולה כמה פעמים עם הזמרת נאטי נטשה. בין שיתופי הפעולה ניתן למנות את להיטם "Dutty Love" ואת "Perdido en Tus Ojos".

==חיים אישיים==
ויליאם עומר לנדרון הוא אב לארבעה ילדים. הוא התחתן עם החזאית - עיתונאית ג'קי גורידו ב-18 באפריל 2008. שמועות אודות גירושין הקיפו את הזוג אחרי שנתיים מהנישואים. השמועות החמירו יותר בשל הערות לנדרון שנעשו באמצעות הטוויטר. בחודש מרץ 2011, נחשף שהם התגרשו.

==מחלוקות וסוגיות משפטיות==
ב-18 בספטמבר 2007, דון עומר נעצר לזמן קצר בסנטה קרוז דה לה סיירה, בוליביה בשל סכסוך משפטי. מקדם קונצרט בוליביאני תבע אותו וחלק מהנהלתו לאחר שבטל הופעה מתוכננת בלה פאס מוקדם יותר בתחילת אותה שנה, כחלק מסיבוב הופעות בינלאומי. הארגון טען כי הוא הזיק לארגון ב-70,000 דולרים עקב הביטול. לנדרון הגיב שהוא בטל את ההופעה בגלל שהחברה לא ספקה כרטיסי טיסה בזמן. לאחר שהמקרה הוצג בפני שופט מקומי, שני הצדדים הגיעו להסכמה. לנדרון הורשה לעזוב את המדינה כדי לקיים הופעה מתוכננת מראש בבואנוס איירס בערוץ טלוויזיה ארגנטינאי וחזר למחרת להופיע באצטדיון הכדורגל של סנטה קרוז.

==קישורים חיצוניים==

* 

קטגוריה:זמרי רגאטון
קטגוריה:זמרי פופ פוארטו ריקנים
קטגוריה:ראפרים פוארטו ריקנים
קטגוריה:זמרים השרים בספרדית
קטגוריה:זוכי פרס גראמי הלטיני
קטגוריה:שחקני קולנוע וטלוויזיה פוארטו ריקנים
קטגוריה:אמריקאים שנולדו ב-1978
אני חולם על נעמי

עטיפת האלבום "אני חולם על נעמי", כללה מבחר משירי "חדוה ודוד" ובהם השיר
אני חולם על נעמי הוא שיר של הצמד "חדוה ודוד" (חדוה עמרני ודוד טל [רוזנטל]). השיר זכה בפסטיבל הזמר הבינלאומי של ימאהא בטוקיו בשנת 1970 וכך התפרסם בישראל וביפן.

== יצירת השיר ==

בשנת 1970
פנה הצמד חדוה ודוד אל המלחין והמעבד הישראלי דוד קריבושי שבאותם הימים כתב לחן שמצא חן בעיניהם לפרסומת "קפה עלית". הוא הסכים וחיבר המשך ללחן.

הצמד חדוה ודוד פנו אל הפזמונאית והמשוררת הישראלית תרצה אתר כדי שזו תכתוב מילים למנגינה. אתר כתבה את השיר והוא הוקלט.

דוד קריבושי נסע עם סליל ההקלטה בווספה שלו לתחנת רדיו. ברמזור אדום פגש אותו האמרגן דני בן אב וביקש ממנו שיר, שלא הושמע עדיין, לפסטיבל שירים בינלאומי חדש של חברת ימאהא בטוקיו. דוד בהחלטה של רגע נתן לו את הסליל. הצמד הופיע עמו בפסטיבל טוקיו וזכה להצלחה מסחררת ביפן. את מילות השיר כתבה אתר על נעמי (לימים וילן), בת זוגו דאז של בנה החורג איל, אותה אהבה מאוד.
השיר זכה במקום ראשון באותו פסטיבל.

לאחר הניצחון תורגם השיר ליפנית (ביפנית: ナオミの夢, naomi no yume) ונחל הצלחה רבה. אומדן המכירות של השיר ביפנית עמד בין מיליון עותקים<ref></ref> ל-3 מיליון<ref></ref>, היקף מכירות שנחשב גדול עבור זמרים לא-יפנים. אז הגיעה ההצלחה גם לישראל, ובמצעד הפזמונים ה'תשל"א (1971) של קול ישראל זכה השיר במקום השני.

בשנת 2011 התמודד השיר בתחרות שירי שבת עברית ברדיו 103FM בתור אחד מ-100 השירים העבריים האהובים ביותר.

== פרקי השיר ותכניו ==
השיר המחורז כולל שלושה בתים. כל בית מחולק לשני חלקים, אחרי השניים הראשונים בא פזמון, לאחר הבית השלישי חוזרות השורות האחרונות בחלק הסיום. בבית הראשון מתאר הדובר את מקומה של נעמי, אהובתו, בחלומותיו. הוא מדמה את המחשבות עליה למוזיקה מטפורית המפארת אותה:

בבתים הבאים, דמותה של נעמי חורגת כביכול מעולם המחשבות הפנימי והוא רואה את אהובתו בכל אתר ואתר בין שהוא ממשי או מדומיין, כך למשל בבית השני:

==גרסאות כיסוי==
בשנת 1995 יצאה גרסת כיסוי של השיר בביצועה של הזמרת ליאורה והופיעה באלבומה "עצב ושמחה" שנה לאחר מכן.

ב-13 ביוני 2024 הוציאה הזמרת מור גרסת כיסוי לשיר בשלוש שפות: עברית, אנגלית ויפנית.

== קישורים חיצוניים ==

* [http://www.youtube.com/watch?v=nvsBGjzl6Ls אני חולם על נעמי - השיר], YouTube
* [https://www.youtube.com/watch?v=EJJQwKxmsmg ナオミの夢 - ביצוע השיר ביפנית], YouTube
* 
* ניר גורלי ואסף רפפורט, [https://www.kan.org.il/Podcast/item.aspx?pid=25190 אני חולם על נעמי | חדוה ודוד], בפודקאסט "שיר אחד" של כאן 11, 29 בנובמבר 2021

== הערות שוליים ==

קטגוריה:שירי 1970
קטגוריה:שירים בעברית
קטגוריה:שירים שנכתבו על ידי תרצה אתר
קטגוריה:שירים שהולחנו על ידי דוד קריבושי
Calling All Stations

Calling All Stations הוא האלבום החמישה עשר של להקת ג'נסיס האלבום יצא לאור בספטמבר 1997. זהו אלבום האולפן האחרון של ג'נסיס.
== הפקה ==
Calling All Stations היה האלבום הראשון לאחר עזיבתו של הזמר/מתופף, פיל קולינס. במקום קולינס, החליף אותו המוזיקאי הסקוטי, ריי וילסון מלהקת הגראנג', סטילסקין הוא הביא לכמה שירים חבר להקה אחד. המתופף הישראלי ניר צידקיהו, והמתופף ניק דבירגילו מ-Spock's Bread. עזיבתו של קולינס סימנה את סוף התקופה ה"פופית" של הלהקה. אך ניתן לשמוע באלבום שניסתה הלהקה לחזור לסגנון הרוק המתקדם שאפיין אותה בעבר, אך הפעם במתכונת "פופית" ומסחרית יותר. הניסיון לשלב את שני הסגנונות נכשל והאלבום לא נמכר היטב וקיבל ביקורות שליליות. אך האלבום כלל שלושה להיטים Shipwrecked, Not About Us ו-Congo שהיה השיר שגרם לאלבום הזה לזכות בפופולריות. עטיפת האלבום עוצבה על ידי חברת Wherefore Art? אשר גם יעצבו את עטיפת אלבום האוסף של הלהקה, Turn It On Again: The Hits.

== רשימת השירים ==
# Calling All Staitions - 5:43
# Congo - 4:51
# Shipwrecked - 4:23
# Alien Afternoon - 7:51
# Not About Us - 4:38
# If That's What You Need - 5:12
# The Dividing Line - 7:45
# Uncertain Weather - 5:29
# Small Talk - 5:02
# There Must Be Some Other Way - 7:54
# No Man's Fool - 8:46

== המשתתפים באלבום ==
* ריי וילסון - שירה
* טוני באנקס - קלידים
* מייקל ראת'רפורד - גיטרה בס, גיטרה
==עם==
* ניר צידקיהו - תופים
* ניק דבירגילו - תופים
==קישורים חיצוניים==

קטגוריה:אלבומי ג'נסיס
קטגוריה:אלבומים באנגלית
קטגוריה:אלבומי חברת וירג'ין רקורדס
פול לוי

פול פּיֶיר לוי (בצרפתית: Paul Pierre Lévy; 15 בספטמבר 1886 – 15 בדצמבר 1971) היה מתמטיקאי יהודי-צרפתי. נודע בשל תרומותיו לתורת ההסתברות, ובפרט לתאוריה של מרטינגלים.

==קורות חיים==
לוי נולד בפריז, למשפחה שכבר כללה מספר מתמטיקאים. אביו לוסיאן לוי, היה בוחן באקול פוליטקניק, בו גם למד לוי, ופרסם בו את פרסומו הראשון בשנת 1905, בגיל 19, כשהוא עדיין איננו מוסמך. מורהו ומדריכו היה ז'אק אדמר. לאחר סיום לימודיו הוא שירת שנה בצבא, ולאחר מכן למד במשך שלש שנים בבית הספר למכרות, שם הוסמך לפרופסור.

במהלך מלחמת העולם הראשונה, לוי ביצע עבודות מתמטיות עבור חיל התותחנים הצרפתי. ב-1920 מונה כפרופסור לאנליזה באקול פוליטקניק. בין תלמידיו שם היו בנואה מנדלברוט וז'ורז' מת'רון. הוא לימד שם עד פרישתו בשנת 1959, למעט הפסקה במהלך מלחמת העולם השנייה, אז ברח עקב יחס ממשלת וישי ליהודים.

לוי תרם תרומות מהותיות רבות לתורת ההסתברות וליצירת התיאוריה של תהליכים סטוכסטיים. הוא הציג את הרעיון של 'התפלגות יציבה', התפלגות השומרת צורתה תחת צירוף ליניארי, והוכיח גרסה כללית של משפט הגבול המרכזי. 

לוי קיבל מספר תארים, בין השאר חברות באקדמיה הצרפתית למדעים וחברות כבוד בחברה המתמטית של לונדון.

==קישורים חיצוניים==

* 

קטגוריה:מתמטיקאים יהודים צרפתים
קטגוריה:יהודים חברי האקדמיה הצרפתית למדעים
קטגוריה:חוקרי תורת ההסתברות יהודים
קטגוריה:בוגרי אקול פוליטקניק
קטגוריה:סגל אקול פוליטקניק

קטגוריה:צרפתים שנולדו ב-1886
קטגוריה:צרפתים שנפטרו ב-1971
דבר הלמד מסופו

דבר הלמד מסופו היא אחת מן י"ג מידות שהתורה נדרשת בהן. משמעות המידה היא, שכאשר התורה איננה מפרשת בדין מסוים את כל פרטיו, יש לנו לדרוש וללמוד מן הדין הסמוך לו על פרטי הדין. 

==שם הכלל ותוכנו==
למרות שמו של הכלל, אין הכוונה שהדין המלמד צריך להכתב לאחרי הדין הנלמד, אלא אף אם הדבר להפך, שהתורה כתבה בהתחלה את הדין המבואר הרי שאפשר ללמוד ממנו לדין שאיננו מבואר. אך בכל זאת המידה מכונה "דבר הלמד מסופו", בגלל שבדרך כלל הסדר הוא שפירוש הדין נכתב רק לאחר שהדין עצמו כבר כתוב ונאמר. טעם אחר לכינוי המידה "דבר הלמד מסופו" הוא, שכאשר הלימוד הוא מדבר הכתוב בתחילת העניין, אין בכך כל-כך חידוש, שהרי זהו מעין הקדמה לדין שכתוב לאחר כך, ולכן מכונה המידה "דבר הלמד מסופו", שאפילו כאשר הלימוד הוא מסוף הנושא והדין, אפשר להסיק ממנו לגבי תחילת הדין.

ישנה מחלוקת אמוראים האם למדים דבר מסופו או מתחילתו. על הפסוק אומר רבי יוסי, שאלמלא כתבה התורה "לא יאכל" הרי שהיינו למדים ב"דבר הלמד מתחילתו" שהתורה עוסקת בעץ מאכל, שהרי נאמר בתחילת הפסוק "ונטעתם כל עץ מאכל". והסיבה שהתורה כתבה "ונטעתם כל עץ מאכל", שהאיסור חל רק על עץ שניטע על מנת לאכול את פריו. אך רבי יונה סובר, שאם לא היה כתוב "עץ מאכל" הרי היינו למדים מ"דבר הלמד מסופו", שנאמר "ובשנה החמישית תאכלו את פריו".

==דוגמאות לצורת הלימוד==
* התורה אומרת , אך התורה איננה מפרטת מהי הערוה אודותה מדבר הפסוק, ובכך אוסרת התורה נישואים אל כל הקרובים. למדים אנו מהמשך הכתובים המונים את הערוות האסורות בביאה, שעליהם מדברת התורה ולא על כל קרבה.

* כתוב , אין הפסוק מפרט באיזה סוג בית חל דין צרעת הבית. ומשמע, שבכל סוגי הבתים - בין העשויים מעפר, אבנים ועץ, או שאינם עשויים אלא מבד וצמר - חל דין הצרעת. אך למדים אנו מסופו, שנאמר , שדווקא כאשר הבית עשוי מאבנים, עצים ועפר אז חלים עליו דיני צרעת הבית, אך אם אינו מורכב מכל השלשה - אין בו דיני צרעת הבית.

==מידה נפרדת או חלק מדבר הלמד מעניינו?==
בין הראשונים, ישנה מחלוקת אודות מידת דבר הלמד מסופו, האם היא מידה נפרדת או שהיא חלק ממידת דבר הלמד מעניינו. יש הסוברים שהיא מידה נפרדת ממידת דבר הלמד מענינו, ויש שכתבו

בשבע המידות שמנה הלל הזקן שבהם התורה נדרשת, לא נמנית המדה. ייתכן שזהו משום שהלל סובר שהיא בכלל מידת "דבר הלמד מעניינו".

==ראו גם==
* דבר הלמד מעניינו

==הערות שוליים==

קטגוריה:מידות שהתורה נדרשת בהן